nibzard/narodne-novine-full-text-markdown huggingface dataset:
### NN 28/2019 (22.3.2019.), Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

576

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 21. ožujka 2019. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (»Narodne novine«, broj 29/18).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

– prof. dr. sc. Milan Kujundžić, dr. med., ministar zdravstva

– Tomislav Dulibić, državni tajnik u Ministarstvu zdravstva

– Lucian Vukelić, dr. med, ravnatelj Hrvatskog zavoda za zdravstveno osiguranje

– Mladenka Karačić, predstavnica Ministarstva financija

– Kristina Balenović, predstavnica Ministarstva rada i mirovinskoga sustava

– Danica Kramarić, dr. med., predstavnica Ministarstva zdravstva

– Marija Pećanac, predstavnica Ministarstva zdravstva

– Dražen Jurković, dr. med., direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– prim. Željko Plazonić, dr. med., državni tajnik u Ministarstvu zdravstva

– Hrvoje Tomljenović, predstavnik Ministarstva zdravstva

– Veronika Laušin, dr. med., zamjenica ravnatelja Hrvatskog zavoda za zdravstveno osiguranje

– Ivana Radeljak Novaković, predstavnica Ministarstva financija

– Ivan Kardum, predstavnik Ministarstva rada i mirovinskoga sustava

– Zdravko Batarilo, predstavnik Ministarstva zdravstva

– Martina Furlan, pomoćnica ravnatelja Hrvatskog zavoda za zdravstveno osiguranje

– Marijana Mihaljević, predstavnica Udruge poslodavaca u zdravstvu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/105

Urbroj: 50301-27/25-19-2

Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 28/2019 (22.3.2019.), Odluka o postavljanju izvanredne i opunomoćene veleposlanice Republike Hrvatske u u Kraljevini Španjolskoj, sa sjedištem u Madridu i za izvanrednu i opunomoćenu veleposlanicu Republike Hrvatske u Kneževini Andori, sa sjedištem u Madridu

PREDSJEDNICA REPUBLIKE HRVATSKE

571

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/19, urbroj: 50301-15/07-19-12 od 11. ožujka 2019., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

NIVES MALENICA, izvanredna i opunomoćena veleposlanica Republike Hrvatske u Kraljevini Španjolskoj, sa sjedištem u Madridu, postavlja se i za izvanrednu i opunomoćenu veleposlanicu Republike Hrvatske u Kneževini Andori, sa sjedištem u Madridu.

Ova Odluka stupa na snagu danom donošenja.

Klasa: 018-07/19-02/06
 Urbroj: 71-06-01/1-19-2
 Zagreb, 14. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 28/2019 (22.3.2019.), Dodatak I. o izmjenama i dopunama Kolektivnog ugovora ugostiteljstva sklopljenog 27. ožujka 2018. godine

KOLEKTIVNI UGOVORI

601

Na temelju članka 192. Zakona o radu (»Narodne novine« 93/14.) i članka 7. Zakona o reprezentativnosti udruge poslodavaca i sindikata (»Narodne novine« 93/14 i 26/15 ) SINDIKAT TURIZMA I USLUGA HRVATSKE, Zagreb, Trg Petra Krešimira IV/2, zastupan po predsjedniku Eduardu Andriću, SINDIKAT ISTRE, KVARNERA I DALMACIJE, Pula, Danteov trg 5, zastupan po predsjednici Marini Cvitić, i HRVATSKA UDRUGA POSLODAVACA – UDRUGA UGOSTITELJSTVA I TURIZMA, Zagreb, Radnička cesta 52, zastupana po predsjedniku Željku Kukurinu, sklopili su 25. veljače 2019. godine

DODATAK I

O IZMJENAMA I DOPUNAMA KOLEKTIVNOG UGOVORA UGOSTITELJSTVA
 sklopljenog 27. ožujka 2018. godine

Članak 1.

Članak 30. stavak 4. mijenja se na način da sada glasi:

(4) Ukoliko kod poslodavca ne postoji Kolektivni ugovor, odnosno tarifni prilog, poslodavac je dužan isplaćivati osnovnu plaću za tipične poslove u djelatnosti najmanje u iznosu kako slijedi:

|  |  |  |  |
| --- | --- | --- | --- |
| GRUPA SLOŽENOSTI POSLOVA | | TIPIČNI POSLOVI | BRUTO  u kunama |
| I. | JEDNOSTAVNI POSLOVI  Pokazuje osnovno znanje. Potrebne osnovne vještine za obavljanje jednostavnih rutinskih poslova. | npr: kao što su poslovi sobarice, nosača prtljage, i drugi slični poslovi | 3.750,00 |
| II. | MANJE ZAHTJEVNI POSLOVI  Pokazuje i koristi osnovno znanje na određenom području, koristi vještine za obavljanje zadataka. Pomoću jednostavnih sredstava za rad obavlja manje složene poslove. | npr: kao što su poslovi pomoćnog konobara, pomoćnog kuhara, pomoćnog recepcionara, pomoćnog slastičara i drugi slični poslovi | 4.100,00 |
| III. | ZAHTJEVNIJI POSLOVI  Primjenjuje znanje na određenom području, preuzima odgovornost za izvršenje zadataka uz ograničenu samostalnost u radu. | npr: kao što su poslovi konobara, kuhar, slastičara, recepcionara i drugi slični poslovi | 4.950,00 |

Ostatak članka ne mijenja se.

Članak 2.

Smatra se da je ovaj Dodatak I o Izmjenama i dopunama Kolektivnog ugovora ugostiteljstva sklopljen kad ga potpišu ovlašteni predstavnici ugovornih strana, a primjenjuje se od 1. travnja 2019.

Članak 3.

Dodatak I Kolektivnog ugovora ugostiteljstva dostavit će se na evidenciju i objaviti na način kako je to utvrđeno pozitivnim propisima.

|  |  |
| --- | --- |
| HRVATSKA UDRUGA  POSLODAVACA | SINDIKAT TURIZMA  I USLUGA HRVATSKE |
| Udruga ugostiteljstva  i turizma  Željko Kukurin, v. r. | Eduard Andrić, v. r.  SINDIKAT ISTRE, KVARNERA  I DALMACIJE  Marina Cvitić, v. r. |
### NN 28/2019 (22.3.2019.), Odluka o utvrđivanju ovlaštenih zdravstvenih ustanova u kojima se obavlja stručna procjena radi ostvarivanja statusa hrvatskog ratnog vojnog invalida po osnovi bolesti, pogoršanja bolesti odnosno pojave bolesti kao posljedice sudjelovanja u obrani suvereniteta Republike Hrvatske, za 2019. godinu

MINISTARSTVO ZDRAVSTVA

597

Na temelju članka 181. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17) ministar nadležan za zdravstvo, uz prethodno mišljenje ministra hrvatskih branitelja i ministra nadležnog za rad i mirovinski sustav, donosi

ODLUKU

O UTVRĐIVANJU OVLAŠTENIH ZDRAVSTVENIH USTANOVA U KOJIMA SE OBAVLJA STRUČNA PROCJENA RADI OSTVARIVANJA STATUSA HRVATSKOG RATNOG VOJNOG INVALIDA PO OSNOVI BOLESTI, POGORŠANJA BOLESTI ODNOSNO POJAVE BOLESTI KAO POSLJEDICE SUDJELOVANJA U OBRANI SUVERENITETA REPUBLIKE HRVATSKE, ZA 2019. GODINU

I.

Ovom Odlukom utvrđuje se da su ovlaštene zdravstvene ustanove u kojima se obavlja stručna procjena, prije nalaza i mišljenja tijela vještačenja o uzroku i postotku oštećenja organizma radi ostvarivanja statusa hrvatskog ratnog vojnog invalida po osnovi bolesti, pogoršanja bolesti odnosno pojave bolesti kao posljedice sudjelovanja u obrani suvereniteta Republike Hrvatske, za 2019. godinu:

– Klinički bolnički centar Zagreb

– Klinički bolnički centar Rijeka

– Klinički bolnički centar Split

– Klinički bolnički centar »Sestre milosrdnice«

– Klinički bolnički centar Osijek

– Klinička bolnica Dubrava

– Klinička bolnica »Sveti Duh«

– Klinika za psihijatriju Vrapče

– Opća bolnica Varaždin

– Opća bolnica Pula

– Opća bolnica »Dr. Josip Benčević« Slavonski Brod

– Opća bolnica Zadar

– Opća bolnica Dubrovnik

– Županijska bolnica Čakovec

– Opća i veteranska bolnica »Hrvatski ponos« Knin

– Opća županijska bolnica Vukovar i bolnica hrvatskih veterana

– Opća bolnica Zabok i bolnica hrvatskih veterana

– Opća bolnica i bolnica branitelja Domovinskog rata Ogulin

– Opća županijska bolnica Pakrac i bolnica hrvatskih veterana

– Psihijatrijska bolnica Rab

– Psihijatrijska bolnica Ugljan

– Neuropsihijatrijska bolnica »Dr. Ivan Barbot« Popovača

– Psihijatrijska bolnica »Sveti Ivan«

– Opća županijska bolnica Vinkovci

– Opća bolnica »Dr. Ivo Pedišić« Sisak

– Opća županijska bolnica Požega

– Opća bolnica Virovitica

– Opća bolnica Šibensko-kninske županije

– Opća bolnica Karlovac

– Opća bolnica »Dr. Tomislav Bardek« Koprivnica.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/19-01/116

Urbroj: 534-02-1-1/6-19-13

Zagreb, 18. ožujka 2019.

Ministar
 prof. dr. sc. Milan Kujundžić, dr. med., v. r.
### NN 30/2019 (26.3.2019.), Obvezatne upute broj EP II, Obrasci za postupak kandidiranja i za provedbu izbora

DRŽAVNO IZBORNO POVJERENSTVO REPUBLIKE HRVATSKE

614

Na osnovi članka 29. točka 3. i točka 5. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 25. ožujka 2019. donijelo je

OBVEZATNE UPUTE BROJ EP II

OBRASCI ZA POSTUPAK KANDIDIRANJA I ZA PROVEDBU IZBORA

1. Postupak kandidiranja i postupak provedbe izbora članova u Europski parlament iz Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OEP.

3. Obrasci za postupak kandidiranja su:

– OEP-1 – Prijedlog kandidacijske liste političke stranke/političkih stranaka za izbor članova u Europski parlament iz Republike Hrvatske,

– OEP-2 – Prijedlog kandidacijske liste grupe birača za izbor članova u Europski parlament iz Republike Hrvatske,

– OEP-3 – Obrazac za prikupljanje potpisa birača koji podržavaju kandidacijsku listu grupe birača,

– OEP-4 – Očitovanje kandidata o prihvaćanju kandidature,

– OEP-5 – Izjava kandidata državljanina druge države članice Europske unije na izborima članova u Europski parlament iz Repub­like Hrvatske.

4. Obrazac za provedbu izbora je:

– OEP-6 – Rješenje o određivanju biračkih mjesta na području općine odnosno grada.

5. Oznake, nazivi i sadržaj obrasca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

7. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-08/19-01/28

Urbroj: 507-04/06-19-2

Zagreb, 25. ožujka 2019.

Potpredsjednica
 Vesna Fabijančić-Križanić, v. r.

![](/files/_web/sluzbeni-dio/2019/130323/images/3066.jpg)

![](/files/_web/sluzbeni-dio/2019/130323/images/3057.jpg)

![](/files/_web/sluzbeni-dio/2019/130323/images/3049.jpg)

![](/files/_web/sluzbeni-dio/2019/130323/images/3042.jpg)

![](/files/_web/sluzbeni-dio/2019/130323/images/3034.jpg)

![](/files/_web/sluzbeni-dio/2019/130323/images/3025.jpg)

![](/files/_web/sluzbeni-dio/2019/130323/images/3017.jpg)

![](/files/_web/sluzbeni-dio/2019/130323/images/3010.jpg)

![](/files/_web/sluzbeni-dio/2019/130323/images/3001.jpg)

![](/files/_web/sluzbeni-dio/2019/130323/images/2994.jpg)

![](/files/_web/sluzbeni-dio/2019/130323/images/2985.jpg)

![](/files/_web/sluzbeni-dio/2019/130323/images/2977.jpg)

![](/files/_web/sluzbeni-dio/2019/130323/images/2969.jpg)

![](/files/_web/sluzbeni-dio/2019/130323/images/2961.jpg)

![](/files/_web/sluzbeni-dio/2019/130323/images/2950.jpg)

![](/files/_web/sluzbeni-dio/2019/130323/images/2941.jpg)
### NN 30/2019 (26.3.2019.), Odluka o raspisivanju izbora za članove u Europski parlament iz Republike Hrvatske

PREDSJEDNICA REPUBLIKE HRVATSKE

606

Na temelju odredbe članka 94. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članaka 7. i 8. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13), donosim

ODLUKU

O RASPISIVANJU IZBORA ZA ČLANOVE U EUROPSKI PARLAMENT IZ REPUBLIKE HRVATSKE

1. Raspisujem izbore za članove u Europski parlament iz Republike Hrvatske.

2. Izbori za članove u Europski parlament iz Republike Hrvatske održat će se u nedjelju, 26. svibnja 2019. godine.

Izbori se provode na biračkim mjestima na području Republike Hrvatske i u sjedištima diplomatsko-konzularnih predstavništava Republike Hrvatske.

3. U Europski parlament bira se 12 članova iz Republike Hrvatske sukladno odredbama Ugovora o pristupanju Republike Hrvatske Europskoj uniji i odredbama Odluke Europskog vijeća od 28. lipnja 2018. godine o utvrđivanju sastava Europskog parlamenta.

4. Ukoliko na početku parlamentarnog saziva Europskog parlamenta 2019. – 2024. Ujedinjena Kraljevina još bude država članica Europske unije, 11 članova iz Republike Hrvatske preuzima dužnost sve dok povlačenje Ujedinjene Kraljevine ne počne proizvoditi pravne učinke, kada dužnost preuzima i 12. član iz Republike Hrvatske.

5. Ova Odluka stupa na snagu danom objave u »Narodnim novinama«.

Klasa: 013-05/19-01/01
 Urbroj: 71-06-01/1-19-1
 Zagreb, 25. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 30/2019 (26.3.2019.), Rješenje o razrješenju člana Upravnog vijeća javne ustanove »Memorijalni centar Domovinskog rata Vukovar«

Vlada Republike Hrvatske

607

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, br. 54/13 i 140/14), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O RAZRJEŠENJU ČLANA UPRAVNOG VIJEĆA JAVNE USTANOVE »MEMORIJALNI CENTAR DOMOVINSKOG RATA VUKOVAR«

Razrješuje se IGOR GAVRIĆ dužnosti člana Upravnog vijeća javne ustanove »Memorijalni centar Domovinskog rata Vukovar«, na koju je imenovan na prijedlog Grada Vukovara, radi isteka mandata.

Klasa: 080-02/19-02/27
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 30/2019 (26.3.2019.), Rješenje o imenovanju člana Upravnog vijeća javne ustanove »Memorijalni centar Domovinskog rata Vukovar«

VLADA REPUBLIKE HRVATSKE

608

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, br. 54/13 i 140/14), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O IMENOVANJU ČLANA UPRAVNOG VIJEĆA JAVNE USTANOVE »MEMORIJALNI CENTAR DOMOVINSKOG RATA VUKOVAR«

Imenuje se IGOR GAVRIĆ članom Upravnog vijeća javne ustanove »Memorijalni centar Domovinskog rata Vukovar«, na prijedlog Grada Vukovara.

Klasa: 080-02/19-01/38
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 30/2019 (26.3.2019.), Rješenje o razrješenju predsjednika i članova Upravnog odbora Fonda hrvatskih branitelja iz Domovinskog rata

VLADA REPUBLIKE HRVATSKE

609

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 13. stavka 1. i članka 51. stavka 3. Zakona o Fondu hrvatskih branitelja iz Domovinskog rata i članova njihovih obitelji (»Narodne novine«, broj 99/18), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG ODBORA FONDA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

1. Razrješuje se TOMO MEDVED, ministar hrvatskih branitelja, dužnosti predsjednika Upravnog odbora Fonda hrvatskih branitelja iz Domovinskog rata i članova njihovih obitelji.

2. Razrješuju se dužnosti članovi Upravnog odbora Fonda hrvatskih branitelja iz Domovinskog rata i članova njihovih obitelji:

– ROBERT BLAŽINOVIĆ, na koju je imenovan kao predstavnik ministarstva nadležnog za gospodarstvo

– JOSIP ĐAKIĆ, na koju je imenovan kao predstavnik radnog tijela Hrvatskoga sabora matičnog za pitanja hrvatskih branitelja iz Domovinskog rata

– BRANKO BORKOVIĆ, na koju je imenovan kao predstavnik hrvatskih branitelja iz Domovinskog rata

– JOSIP KLEMM, na koju je imenovan kao predstavnik hrvatskih branitelja iz Domovinskog rata

– IVICA ARBANAS, na koju je imenovan kao predstavnik hrvatskih branitelja iz Domovinskog rata

– DRAŽIMIR JUKIĆ, na koju je imenovan kao predstavnik hrvatskih branitelja iz Domovinskog rata.

Klasa: 080-02/19-02/31
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r
### NN 30/2019 (26.3.2019.), Rješenje o imenovanju predsjednika, zamjenika predsjednika i članova Upravnog odbora Fonda hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

610

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o Fondu hrvatskih branitelja iz Domovinskog rata i članova njihovih obitelji (»Narodne novine«, broj 99/18), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O IMENOVANJU PREDSJEDNIKA, ZAMJENIKA PREDSJEDNIKA I ČLANOVA UPRAVNOG ODBORA FONDA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

1. Imenuje se TOMO MEDVED, ministar hrvatskih branitelja, predsjednikom Upravnog odbora Fonda hrvatskih branitelja iz Domovinskog rata i članova njihovih obitelji, po položaju.

2. Imenuje se IVAN VUKIĆ, predstavnik ministarstva nadležnog za hrvatske branitelje, zamjenikom predsjednika Upravnog odbora Fonda hrvatskih branitelja iz Domovinskog rata i članova njihovih obitelji.

3. Za članove Upravnog odbora Fonda hrvatskih branitelja iz Domovinskog rata i članova njihovih obitelji, imenuju se:

– JOSIP ĐAKIĆ, predstavnik radnog tijela Hrvatskoga sabora u čijem su djelokrugu pitanja hrvatskih branitelja iz Domovinskog rata

– NIKOLINA VULETIĆ, predstavnica ministarstva nadležnog za financije

– KRUNOSLAV KATIČIĆ, predstavnik ministarstva nadležnog za upravljanje državnom imovinom

– SINIŠA ŠUKUNDA, predstavnik hrvatskih branitelja iz Domovinskog rata

– ANTE MARTINAC, predstavnik hrvatskih branitelja iz Domovinskog rata

– TOMISLAV DRUŽAK, predstavnik hrvatskih branitelja iz Domovinskog rata

– MARIJA SKENDER, predstavnica hrvatskih branitelja iz Domovinskog rata.

Klasa: 080-02/19-01/41
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 30/2019 (26.3.2019.), Rješenje o razrješenju predstavnice Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

611

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O RAZRJEŠENJU PREDSTAVNICE REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

Razrješuje se KAROLINA IVANKOVIĆ dužnosti predstavnice Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja.

Klasa: 080-02/19-02/29
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 30/2019 (26.3.2019.), Rješenje o imenovanju predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

612

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 21. ožujka 2019. godine donijela

RJEŠENJE

O IMENOVANJU PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

Imenuje se DRAŽEN OPALIĆ predstavnikom Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja.

Klasa: 080-02/19-01/39
 Urbroj: 50301-15/28-19-02
 Zagreb, 21. ožujka 2019.

Predsjednik
 mr. sc. Andrej Plenković, v. r.
### NN 31/2019 (27.3.2019.), Obavijest o podnesenom zahtjevu za zaštitu naziva »Novigradska dagnja« zaštićena oznaka izvornosti

MINISTARSTVO POLJOPRIVREDE

623

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »NOVIGRADSKA DAGNJA« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 20. srpnja 2018. godine zaprimilo je Zahtjev za zaštitu naziva »Novigradska dagnja« zaštićena oznaka izvornosti od podnositelja zahtjeva Udruge uzgajivača školjaka »Novigradska dagnja«, Gornja Otišina 21, 23240 Kruševo.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Novigradska dagnja«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/18

Urbroj: 525-09/0563-19-9

Zagreb, 13. ožujka 2019.

Potpredsjednik
 Vlade Republike Hrvatske i ministar poljoprivrede
 Tomislav Tolušić, dipl. iur., v. r.
### NN 31/2019 (27.3.2019.), Obavijest o podnesenom zahtjevu za zaštitu naziva »Goranski medun« zaštićena oznaka izvornosti

MINISTARSTVO POLJOPRIVREDE

622

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »GORANSKI MEDUN« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 11. listopada 2017. godine zaprimilo je Zahtjev za zaštitu naziva »Goranski medun« zaštićena oznaka izvornosti od podnositelja zahtjeva Udruge proizvođača meduna, Mlinari 5, 51326 Vrbovsko.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Goranski medun«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/17-01/27

Urbroj: 525-09/1341-19-13

Zagreb, 13. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 31/2019 (27.3.2019.), Pravilnik o izmjeni Pravilnika o organiziranju, financiranju i donošenju programa festivala Dubrovačke ljetne igre

Ministarstvo kulture

620

Na temelju članka 55. Zakona o kazalištima (»Narodne novine«, broj 71/06, 121/13 i 26/14), ministrica kulture donosi

PRAVILNIK

O IZMJENI PRAVILNIKA O ORGANIZIRANJU, FINANCIRANJU I DONOŠENJU PROGRAMA FESTIVALA DUBROVAČKE LJETNE IGRE

Članak 1.

U Pravilniku o organiziranju, financiranju i donošenju programa festivala Dubrovačke ljetne igre (»Narodne novine«, broj 58/11) u članku 6. stavku 2. riječ: »dvije« zamjenjuje se riječju: »četiri«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-03/19-01/0016

Urbroj: 532-06-01-01/1-19-1

Zagreb, 13. ožujka 2019.

Ministrica
 dr. sc. Nina Obuljen Koržinek, v. r.
### NN 31/2019 (27.3.2019.), Izmjena Mrežnih pravila transportnog sustava

PLINACRO d.o.o.

640

Na temelju članka 90. Zakona o tržištu plina (»Narodne novine« broj 18/18) i Odluke o suglasnosti Hrvatske energetske regulatorne agencije (klasa: 310-03/19-23/1, urbroj: 371-04-19-8) od 22. ožujka 2019. godine, operator transportnog sustava donosi

IZMJENU

MREŽNIH PRAVILA TRANSPORTNOG SUSTAVA

U Mrežnim pravilima transportnog sustava (»Narodne novine«, broj 50/18) članak 144. stavak 6. mijenja se i glasi:

»Ovaj članak primjenjuje se do 1. siječnja 2020. godine.«

Članak 2.

Ova Izmjena Mrežnih pravila transportnog sustava stupa na snagu 1. travnja 2019. godine.

Klasa: PL-19/0870

Urbroj: UP/IP-19-6

Zagreb, 25. ožujka 2019.

Predsjednik Uprave
 Plinacro d.o.o.
 Ivica Arar, dipl. iur., v. r.
### NN 31/2019 (27.3.2019.), Odluka o imenovanju sutkinje Općinskog suda u Varaždinu

Državno sudbeno vijeće

629

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Damira Kontreca, prof. dr. sc. Eduarda Kunšteka i Ivice Veselića, članova Vijeća, na 150. sjednici, održanoj 22. veljače 2019., donijelo je

ODLUKU

Za sutkinju Općinskog suda u Varaždinu imenuje se TAMARA TUREK, sudska savjetnica u Općinskom sudu u Varaždinu.

Imenovana kandidatkinja stupit će na dužnost 1. travnja 2019.

Broj: IS-13/18-12
 Zagreb, 22. veljače 2019.

Predsjednik
 Željko Šarić, v. r.
### NN 31/2019 (27.3.2019.), Odluka o imenovanju sutkinje Trgovačkog suda u Pazinu

DRŽAVNO SUDBENO VIJEĆE

630

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća te Nediljka Bobana, Nevena Cambja, Sabine Dugonjić, dr. sc. Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića i Ivice Veselića, članova Vijeća, na 148. sjednici održanoj 7. veljače 2019., donijelo je

ODLUKU

Za sutkinju Trgovačkog suda u Pazinu imenuje se ANDREA JELENIĆ PITOSKI.

Imenovana kandidatkinja na dužnost će stupiti 1. travnja 2019.

Broj: IS-13/16
 Zagreb, 7. veljače 2019.

Predsjednik
 Željko Šarić, v. r.
### NN 31/2019 (27.3.2019.), Odluka o imenovanju sudaca Županijskog suda u Bjelovaru

DRŽAVNO SUDBENO VIJEĆE

631

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića, mr. sc Orsata Miljenića i Ivice Veselića, članova Vijeća, na 150 sjednici, održanoj 22. veljače 2019., donijelo je

ODLUKU

Za suce Županijskog suda u Bjelovaru imenuju se:

1. mr. sc. ALEN GOLUB, sudac Općinskog suda u Koprivnici,

2. MARINA PARAĆ GARMA, sutkinja Općinskog građanskog suda u Zagrebu i

3. SONJA CELOVEC TRIVANOVIĆ, sutkinja Općinskog suda u Bjelovaru.

Imenovani kandidati stupit će na dužnost 1. travnja 2019.

Broj: IS-2/18-14
 Zagreb, 22. veljače 2019.

Predsjednik
 Željko Šarić, v. r.
### NN 31/2019 (27.3.2019.), Odluka o imenovanju suca Županijskog suda u Zadru

DRŽAVNO SUDBENO VIJEĆE

632

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća te Nediljka Bobana, Nevena Cambja, Sabine Dugonjić, dr. sc. Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića, mr. sc Orsata Miljenića i Ivice Veselića, članova Vijeća, na 149. sjednici, održanoj 21. veljače 2019., donijelo je

ODLUKU

Za suca Županijskog suda u Zadru imenuje se IVAN MARKOVIĆ, sudac Općinskog suda u Zadru.

Imenovani kandidat stupit će na dužnost 1. travnja 2019.

Broj: IS-8/18-9
 Zagreb, 21. veljače 2019.

Predsjednik
 Željko Šarić, v. r.
### NN 31/2019 (27.3.2019.), Odluka o imenovanju sudaca Trgovačkog suda u Splitu

DRŽAVNO SUDBENO VIJEĆE

633

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića i Ivice Veselića, članova Vijeća, na 148. sjednici, održanoj 7. veljače 2019., donijelo je

ODLUKU

Za suce Trgovačkog suda u Splitu imenuju se RAJANA BULJAN i IVAN ČULIĆ, sudski savjetnici u Županijskom sudu u Splitu.

Imenovani kandidati stupit će na dužnost 1. travnja 2019.

Broj: IS-10/18-13
 Zagreb, 7. veljače 2019.

Predsjednik
 Željko Šarić, v. r.
### NN 31/2019 (27.3.2019.), Odluka o imenovanji sudaca Trgovačkog suda u Zagrebu

DRŽAVNO SUDBENO VIJEĆE

634

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka i Ivice Veselića, članova Vijeća, na 150. sjednici, održanoj 22. veljače 2019., donijelo je

ODLUKU

Za suce Trgovačkog suda u Zagrebu imenuju se JELENA ANTONIĆ ŠEGO, viša sudska savjetnica u Vrhovnom sudu Republike Hrvatske, IVA BULJAN, viša sudska savjetnica u Trgovačkom sudu u Zagrebu, NELLI STIPANIČEV, viša sudska savjetnica u Općinskom sudu u Novom Zagrebu, i SRĐAN SESSA, viši sudski savjetnik u Županijskom sudu u Zagrebu.

Imenovani kandidati stupit će na dužnost 1. travnja 2019.

Broj: IS-11/18-24
 Zagreb, 22. veljače 2019.

Predsjednik
 Željko Šarić, v. r.
### NN 31/2019 (27.3.2019.), Pravilnik o izmjenama i dopunama Pravilnika o dodatnom usavršavanju medicinskih sestara

Hrvatska komora medicinskih sestara

639

Na temelju članka 10. stavka 2. Zakona o sestrinstvu (»Narodne novine« broj 121/03, 117/08 i 57/11) i članka 19. točke 1. Statuta Hrvatske komore medicinskih sestara, Vijeće Hrvatske komore medicinskih sestara uz suglasnost ministra zdravstva donosi

PRAVILNIK

O IZMJENAMA I DOPUNAMA PRAVILNIKA O DODATNOM USAVRŠAVANJU MEDICINSKIH SESTARA

Članak 1.

U Pravilniku o dodatnom usavršavanju medicinskih sestara (»Narodne novine« broj 35/2018) u članku 4. dodaje se stavak 5. koji glasi:

»Program dodatnog usavršavanja medicinskih sestara u području specijalističke palijativne skrbi tiskan je u Prilogu III ovoga Pravilnika i čini njegov sastavni dio.«

Članak 2.

U Pravilniku o dodatnom usavršavanju medicinskih sestara (»Narodne novine« broj 35/2018) u članku 5. briše se riječ: »odnosno«, a iza riječi: »stavka 4.« dodaju se riječi: »te članka 4. stavak 5.«

Članak 3.

U Pravilniku o dodatnom usavršavanju medicinskih sestara (»Narodne novine« broj 35/2018) u stavku 1. članka 6. briše se riječ: »odnosno«, a iza riječi: »stavka 4.« dodaju se riječi: »te članka 4. stavak 5.«

Članak 4.

U Pravilniku o dodatnom usavršavanju medicinskih sestara (»Narodne novine« broj 35/2018) iza Priloga II dodaje se Prilog III i sastavni je dio ovoga Pravilnika.

Članak 5.

Ovaj Pravilnik s Prilogom III – Program dodatnog usavršavanja medicinskih sestara u specijalističkoj palijativnoj skrbi stupa na snagu osmoga dana od dana objave u »Narodnim novinama«.

Klasa: 008-04/18-01/06

Urbroj: 696-3-1-18-03

Zagreb, 29. listopada 2018.

Predsjednik
 Vijeća Hrvatske komore
 medicinskih sestara
 Mario Gazić, magistar sestrinstva, v. r.

PRILOG III

PROGRAM DODATNOG USAVRŠAVANJA MEDICINSKIH SESTARA U SPECIJALISTIČKOJ PALIJATIVNOJ SKRBI

|  |  |  |  |  |
| --- | --- | --- | --- | --- |
| I. PREDMET | | | | |
|  | T  Teorija | S  Seminar | V/P  Vježbe/Praksa | Ukupno |
| Koncept palijativne skrbi | 3 |  | 2 | 5 |
| Organizacija palijativne skrbi | 5 | 5 | 10 | 20 |
| Uloga medicinske sestre u palijativnoj skrbi | 5 |  | 5 | 10 |
| Timski rad u palijativnoj skrbi | 5 |  | 5 | 10 |
| Komunikacija u palijativnoj skrbi | 10 |  | 10 | 20 |
| Etika u palijativnoj skrbi | 5 | 5 | 5 | 15 |
| Fizički simptomi | 20 |  | 20 | 40 |
| Psihosocijalna skrb za bolesnika i obitelj | 10 |  | 5 | 15 |
| Duhovna skrb | 5 | 5 | 3 | 13 |
| Žalovanje | 5 | 5 | 2 | 12 |
| Pomoć i podrška obitelji u skrbi za bolesnika | 5 |  | 5 | 10 |
| Podrška pružateljima palijativne skrbi | 5 |  | 5 | 10 |
| Ukupno | 91 | 10 | 79 | 180 |
### NN 31/2019 (27.3.2019.), Odluka o izmjenama i dopunama Odluke o vrednovanju programa međunarodne vojne izobrazbe

Ministarstvo obrane

619

Na temelju članka 85. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 27/16 i 30/18), donosim

ODLUKU

O IZMJENAMA I DOPUNAMA ODLUKE O VREDNOVANJU PROGRAMA MEĐUNARODNE VOJNE IZOBRAZBE

I.

U Odluci o vrednovanju programa međunarodne vojne izobrazbe (»Narodne novine« br. 131/13, 37/16 i 121/16) u Prilogu 3. Popis programa funkcionalnih izobrazbi, Funkcionalna izobrazba, iza rednog broja 806. dodaju se redni brojevi 807., 808., 809., 810., 811., 812., 813., 814., 815., 816., 817., 818., 819., 820., 821., 822., 823., 824., 825., 826. i 827.

II.

U Prilogu 4. Popis programa nepotpune IV. razine slijedno-rastuće izobrazbe/nepotpune strategijske izobrazbe, program izobrazbe pod rednim brojem 1. briše se i dodaje u Prilogu 3. Popis funkcionalnih izobrazbi, Funkcionalna izobrazba pod rednim brojem 827.

Polaznicima koji su od 2014. godine završili program izobrazbe iz stavka 1. ove točke iz Priloga 4. vrednuje se kao program funkcionalne izobrazbe iz Priloga 3.

Polaznicima koji su do 2007. godine završili program izobrazbe pod rednim brojem 14. u Prilogu 4. vrednuje se kao program IV. razine slijedno-rastuće časničke izobrazbe.

III.

Dopuna Priloga 3. iz točke I. ove Odluke sastavni je dio ove Odluke i neće se objaviti u »Narodnim novinama«.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/19-03/1

Urbroj: 512-01-19-190

Zagreb, 11. ožujka 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 31/2019 (27.3.2019.), Odluka o razrješenju zamjenice općinskog državnog odvjetnika u Općinskom državnom odvjetništvu u Pazinu

DRŽAVNOODVJETNIČKO VIJEĆE

637

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Andree Jelenić Pitoski na 3. sjednici održanoj 12. ožujka 2019.,

odlučilo je

ANDREA JELENIĆ PITOSKI razrješava se dužnosti zamjenice općinskog državnog odvjetnika u Općinskom državnom odvjetništvu u Pazinu s danom 31. ožujka 2019.

Broj: DOVO-24/2019

Zagreb, 12. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 31/2019 (27.3.2019.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

635

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 3. sjednici održanoj 12. ožujka 2019. jednoglasno

odlučilo je

I. AIDA MIKIĆ, zamjenica općinskog državnog odvjetnika u Općinskom državnom odvjetništvu u Zagrebu, imenuje se za zamjenicu županijskog državnog odvjetnika u Županijskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-7/2019

Zagreb, 12. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 31/2019 (27.3.2019.), Odluka o imenovanju zamjenice županijskog državnog odvjetnika u Županijskom državnom odvjetništvu u Bjelovaru

DRŽAVNOODVJETNIČKO VIJEĆE

636

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 3. sjednici održanoj 12. ožujka 2019. jednoglasno

odlučilo je

I. SANDRA KNOK-ČANIĆ, zamjenica općinske državne odvjetnice u Općinskom državnom odvjetništvu u Bjelovaru, imenuje se za zamjenicu županijskog državnog odvjetnika u Županijskom državnom odvjetništvu u Bjelovaru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-26/2018

Zagreb, 12. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 31/2019 (27.3.2019.), Pravilnik o izmjenama Pravilnika o službenoj iskaznici i znački čuvara prirode

Ministarstvo zaštite okoliša i energetike

624

Na temelju članka 208. stavka 5. Zakona o zaštiti prirode (»Narodne novine«, br. 80/13, 15/18 i 14/19) ministar zaštite okoliša i energetike donio je

PRAVILNIK

O IZMJENAMA PRAVILNIKA O SLUŽBENOJ ISKAZNICI I ZNAČKI ČUVARA PRIRODE

I. OPĆE ODREDBE

Članak 1.

U članku 3. podstavku 1. Pravilnika o službenoj iskaznici i znački čuvara prirode (»Narodne novine«, broj 64/14) riječi »REPUBLIKA HRVATSKA, MINISTARSTVO ZAŠTITE OKOLIŠA I PRIRODE« zamjenjuju se riječima »REPUBLIKA HRVATSKA, MINISTARSTVO ZAŠTITE OKOLIŠA I ENERGETIKE«.

Članak 2.

Prilog 1. Pravilnika o službenoj iskaznici i znački čuvara prirode (»Narodne novine«, broj 64/14) zamjenjuje se Prilogom 1. OBRAZAC SLUŽBENE ISKAZNICE ČUVARA PRIRODE koji je sastavni dio ovog Pravilnika.

II. PRIJELAZNE I ZAVRŠNA ODREDBA

Članak 3.

(1) Važeća iskaznica čuvara prirode vrijedi do izdavanja iskaznice izdane u skladu s ovim Pravilnikom.

(2) Važeća iskaznica čuvara prirode zamijenit će se iskaznicom izdanom u skladu s ovim Pravilnikom u roku 60 dana od dana stupanja na snagu ovoga Pravilnika.

(3) Čuvar prirode je dužan odmah po primitku iskaznice izdane na temelju ovoga Pravilnika, vratiti dosadašnju iskaznicu Ministarstvu zaštite okoliša i energetike.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-07/19-06/02

Urbroj: 517-05-2-19-1

Zagreb, 15. veljače 2019.

Ministar
 dr. sc. Tomislav Ćorić, v. r.

PRILOG 1.

OBRAZAC SLUŽBENE ISKAZNICE ČUVARA PRIRODE

Prednja strana iskaznice

![](/files/_web/sluzbeni-dio/2019/130325/images/5762.jpg)

Poleđina iskaznice

![](/files/_web/sluzbeni-dio/2019/130325/images/5770.jpg)
### NN 32/2019 (29.3.2019.), Zakon o izmjeni Zakona o alternativnom rješavanju potrošačkih sporova

HRVATSKI SABOR

644

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O ALTERNATIVNOM RJEŠAVANJU POTROŠAČKIH SPOROVA

Proglašavam Zakon o izmjeni Zakona o alternativnom rješavanju potrošačkih sporova, koji je Hrvatski sabor donio na sjednici 23. ožujka 2019.

Klasa: 011-01/19-01/47

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O ALTERNATIVNOM RJEŠAVANJU POTROŠAČKIH SPOROVA

Članak 1.

U Zakonu o alternativnom rješavanju potrošačkih sporova (»Narodne novine«, br. 121/16.) članak 30. mijenja se i glasi:

»(1) Upravni nadzor nad provedbom ovoga Zakona obavlja Ministarstvo.

(2) Inspekcijski nadzor nad provedbom ovoga Zakona obavljaju tržišni inspektori središnjeg tijela državne uprave nadležnog za inspekcijske poslove u skladu s ovlastima određenim posebnim zakonom.«.

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/18

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjeni Zakona o posredovanju u prometu nekretnina

HRVATSKI SABOR

647

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POSREDOVANJU U PROMETU NEKRETNINA

Proglašavam Zakon o izmjeni Zakona o posredovanju u prometu nekretnina, koji je Hrvatski sabor donio na sjednici 23. ožujka 2019.

Klasa: 011-01/19-01/50
 Urbroj: 71-06-01/1-19-2
 Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O POSREDOVANJU U PROMETU NEKRETNINA

Članak 1.

U Zakonu o posredovanju u prometu nekretnina (»Narodne novine«, br. 107/07., 144/12. i 14/14.) u članku 31. stavak 2. mijenja se i glasi:

»(2) Inspekcijski nadzor nad provedbom ovoga Zakona i propisa donesenih na temelju ovoga Zakona obavljaju tržišni inspektori središnjeg tijela državne uprave nadležnog za inspekcijske poslove u skladu s ovlastima određenim posebnim zakonom.«.

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/19
 Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjeni Zakona o elektroničkoj trgovini

HRVATSKI SABOR

646

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O ELEKTRONIČKOJ TRGOVINI

Proglašavam Zakon o izmjeni Zakona o elektroničkoj trgovini, koji je Hrvatski sabor donio na sjednici 23. ožujka 2019.

Klasa: 011-01/19-01/49
 Urbroj: 71-06-01/1-19-2
 Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O ELEKTRONIČKOJ TRGOVINI

Članak 1.

U Zakonu o elektroničkoj trgovini (»Narodne novine«, br. 173/03., 67/08., 36/09., 130/11. i 30/14.) u članku 22. stavak 1. mijenja se i glasi:

»(1) Inspekcijski nadzor nad provedbom ovoga Zakona i propisa donesenih na temelju ovoga Zakona obavljaju tržišni inspektori središnjeg tijela državne uprave nadležnog za inspekcijske poslove u skladu s ovlastima određenim posebnim zakonom.«.

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/22
 Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o trgovini

HRVATSKI SABOR

648

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O TRGOVINI

Proglašavam Zakon o izmjenama Zakona o trgovini, koji je Hrvatski sabor donio na sjednici 23. ožujka 2019.

Klasa: 011-01/19-01/51
 Urbroj: 71-06-01/1-19-2
 Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O TRGOVINI

Članak 1.

U Zakonu o trgovini (»Narodne novine«, br. 87/08., 116/08., 76/09., 114/11., 68/13. i 30/14.) u članku 66. stavak 2. mijenja se i glasi:

»(2) Inspekcijski nadzor nad provedbom ovoga Zakona i propisa donesenih na temelju ovoga Zakona obavljaju tržišni inspektori središnjeg tijela državne uprave nadležnog za inspekcijske poslove u skladu s ovlastima određenim posebnim zakonom.«.

Članak 2.

Članak 76. mijenja se i glasi:

»Prekršajni postupak za prekršaje propisane člancima 71.a i 71.b ovoga Zakona u prvom stupnju vodi Ministarstvo financija, Carinska uprava, ako se postupak vodi na temelju prijave ili optužnog prijedloga Ministarstva financija, Carinske uprave.«.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/23
 Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o općoj sigurnosti proizvoda

HRVATSKI SABOR

643

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OPĆOJ SIGURNOSTI PROIZVODA

Proglašavam Zakon o izmjenama Zakona o općoj sigurnosti proizvoda, koji je Hrvatski sabor donio na sjednici 23. ožujka 2019.

Klasa: 011-01/19-01/46

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O OPĆOJ SIGURNOSTI PROIZVODA

Članak 1.

U Zakonu o općoj sigurnosti proizvoda (»Narodne novine«, br. 30/09., 139/10. i 14/14.) u članku 11. stavak 1. mijenja se i glasi:

»(1) Inspekcijski nadzor nad provođenjem ovoga Zakona obavljaju tržišni inspektori središnjeg tijela državne uprave nadležnog za inspekcijske poslove (u daljnjem tekstu: inspektori) u skladu s ovlastima određenim ovim Zakonom i posebnim zakonima.«.

Članak 2.

Naslov iznad članka 15. i članak 15. brišu se.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/24

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.